Diari Oficial de la Generalitat Valenciana


Sumari del DOGV 9196, del 18-10-2021 (2021/10776)

RESOLUCIÓ de 7 d'octubre de 2021, de la Direcció General Operativa, per la qual s'aproven les bases generals i les convocatòries de renovació de l'acreditació del personal del servei específic d'admissió, dels i les aspirants aptes de les convocatòries de desembre de 2009, desembre de 2013 i desembre de 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10763


Data del document
:   07-10-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 7 d'octubre de 2021, de la Direcció General Operativa, per la qual s'aproven les bases generals i les convocatòries de renovació de l'acreditació del personal del servei específic d'admissió, dels i les aspirants aptes de les convocatòries de desembre de 2009, desembre de 2013 i desembre de 2017. [2021/10808]  
D'acord amb el que disposa l'article 137 del Decret 143/2015, d'11 de setembre, pel qual s'aprova el Reglament de la Llei d'espectacles públics, activitats recreatives i establiments públics, el document acreditatiu del servei específic d'admissió tindrà un període de validesa de quatre anys. Així mateix, amb anterioritat al venciment del termini esmentat, la conselleria competent determinarà per mitjà d'una resolució les condicions de renovació.  
En virtut de la Resolució de 21 de setembre de 2017, de la Direcció General de l'Agència de Seguretat i Resposta a les Emergències (DOGV 8137, 28 de setembre), es van aprovar les bases generals i la convocatòria de la segona prova de renovació de l'acreditació del personal del Servei Específic d'Admissió dels aspirants aptes de la convocatòria de desembre de 2009. El llistat dels aspirants aptes i no aptes d'aquesta segona renovació es va publicar en la Resolució de 12 de desembre de 2017, de l'esmentada direcció general (DOGV 8195, 21 de desembre).  
  
Així mateix, per la Resolució de 21 de setembre de 2017, de la Direcció General de l'Agència de Seguretat i Resposta a les Emergències (DOGV 8138, 29 de setembre), es van aprovar les bases generals i la convocatòria de la primera prova de renovació de l'acreditació del personal del Servei Específic d'Admissió per als aspirants declarats aptes en desembre de 2013. El llistat d'aspirants aptes i no aptes d'aquesta primera renovació va ser publicat en la Resolució de 12 de desembre de 2017 (DOGV 8195, 21 de desembre).  
Finalment, la Resolució de 4 de setembre de 2017, de la Direcció General de l'Agència de Seguretat i Resposta a les Emergències (DOGV 8123, 8 de setembre), va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió a efectuar l'últim trimestre de 2017. El llistat d'aspirants aptes i no aptes va ser objecte de publicació en la Resolució de 21 de desembre de 2017 (DOGV 8199, 27 de desembre).  
En aquest context, transcorreguts respectivament uns altres quatre anys, d'acord amb el que es preveu en la normativa vigent, és procedent efectuar una nova prova de renovació per a tots els aspirants l'acreditació dels quals concloga la seua vigència. Prova que s'efectuarà en un acte únic per a les tres convocatòries indicades per raons d'eficàcia i efectivitat.  
Per tot això, en virtut del que es disposa en l'article 33 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, en relació amb l'article 137 del Reglament aprovat pel Decret 143/2015, d'11 de setembre, i l'article 13 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Primer. Objecte i àmbit d'aplicació  
1. És objecte d'aquesta resolució la regulació de les bases així com la convocatòria per a la renovació de l'acreditació individual per a l'exercici de les funcions del servei específic d'admissió dels aspirants declarats aptes en les convocatòries de desembre de 2009 (tercera renovació), desembre de 2013 (segona renovació) i desembre de 2017 (primera renovació).  
2. En virtut d'aquesta resolució, queda convocada la prova de renovació que serà única i en una única crida per a les tres convocatòries.  
  
3. La prova s'efectuarà a les 09.30 hores del dia 3 de desembre de 2021 a les ciutats d'Alacant, Castelló de la Plana i València.  
Els llocs de realització de les proves són els següents:  
- Província d'Alacant: dependències del CdT, Centre de Turisme Alacant. Adreça: carrer Muntanya Tossal, s/n, d'Alacant.  
- Província de Castelló: dependències de la Delegació del Consell a Castelló (Casa dels Caragols). Adreça: carrer Major, núm. 78, de Castelló de la Plana.  
- Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Segon. Aspirants convocats  
1. Queden convocats a la realització de la prova els aspirants declarats aptes en les resolucions de 12 de desembre de 2017 i 21 de desembre de 2017.  
Així mateix, podran presentar-se els aspirants que havent hagut de renovar en convocatòries anteriors, no van poder fer-ho per qualsevol circumstància.  
2. Els aspirants, excepte una declaració en contra indicada de manera expressa en la sol·licitud a la qual es refereix l'apartat següent, efectuaran la prova de renovació en la seu de la província en la qual van realitzar la prova avaluadora o de renovació anterior.  
  
Tercer. Documentació  
Per a la realització de la prova de renovació, els aspirants hauran de presentar la següent documentació:  
- Sol·licitud de renovació de l'acreditació segons el model que s'adjunta en l'annex d'aquesta resolució.  
- Certificat actualitzat expedit pel Registre Central de Penats per a la realització de la prova de renovació prevista en aquesta resolució.  
  
- Certificat de pagament de la taxa de 15,15 euros. El model de certificat de pagament de la taxa serà l'indicat en la pàgina web de la Conselleria d'Hisenda i Model Econòmic per a la presentació a la prova avaluadora del Servei Específic d'Admissió.  
  
Quart. Presentació de la documentació  
1. Els interessats hauran de presentar la sol·licitud i la documentació indicada en l'apartat anterior el dia de la prova i en el moment de la crida per a entrar a l'aula de l'examen.  
2. L'aspirant que no presente tots o alguns dels documents indicats no serà admés per a la realització de la prova.  
3. Si es presenta alguna documentació incorrecta o inexacta que constituïsca un error no corregible o implique un incompliment de les bases de la convocatòria, serà tingut en compte a l'efecte de l'exclusió de la prova avaluadora encara que siga efectuada aquesta per l'interessat.  
  
Cinqué. Contingut i duració de la prova  
La prova consistirà en un examen psicotècnic a contestar en una hora.  
  
Sisé. Desenvolupament de les proves  
1. Els aspirants hauran d'estar presents en el lloc i a l'hora fixats per a la realització de la prova de renovació el dia i a l'hora assenyalats en aquesta resolució. La seua distribució a les aules tindrà lloc per rigorós ordre alfabètic segons l'organització prevista.  
2. Els aspirants que no compareguen el dia i a l'hora de la prova seran exclosos.  
3. Els aspirants hauran d'acudir a la realització de les proves proveïts del DNI original o passaport. Durant el desenvolupament de la prova, els responsables de l'organització podran requerir als aspirants que acrediten la seua identitat en qualsevol moment.  
4. Els aspirants hauran de portar un bolígraf.  
  
Seté. Superació de la prova  
1. Els aspirants que aproven la prova psicotècnica d'acord amb els paràmetres exigits per la Generalitat, hauran adquirit el dret a la renovació de l'acreditació per al Servei Específic d'Admissió.  
  
2. Els paràmetres exigits seran establits prèviament per la comissió avaluadora a la qual es refereix aquesta resolució. Aquests paràmetres es determinaran a l'efecte de garantir l'objectivitat de la prova i per a seleccionar els perfils més adequats en funció de la finalitat pretesa en aquesta.  
Huité. Llista d'aspirants que han superat la prova  
1. Finalitzada la correcció de la prova psicotècnica, la Direcció General Operativa farà pública la relació d'aspirants que l'han superada.  
  
2. La publicació de la llista d'aspirants aprovats s'efectuarà en el Diari Oficial de la Generalitat Valenciana i, si és el cas, en els taulers d'anuncis de la direcció general corresponent de les tres províncies així com en qualsevol altre lloc que la comissió considere convenient per a la seua millor difusió entre els interessats.  
3. Els aspirants que no hagen superat la prova podran presentar un recurs administratiu davant l'òrgan competent d'acord amb l'indicat en la normativa en vigor.  
  
Nové. Acreditació dels aspirants que hagen superat la prova avaluadora  
1. Els aspirants que hagen superat la prova a la qual es refereix aquesta resolució obtindran una nova acreditació individual per a l'exercici de les funcions pròpies del Servei Específic d'Admissió. Aquesta acreditació substituirà l'anteriorment vàlida que quedarà sense validesa i es considerarà caducada.  
2. La nova acreditació serà emesa i posada a la disposició dels aspirants aprovats en el termini màxim de dos mesos a computar des de la publicació en el Diari Oficial de la Generalitat Valenciana de la llista a la qual es refereix l'apartat anterior. En aquest sentit, els interessats que hagen aprovat la prova avaluadora podran exigir el lliurament d'aquesta acreditació una vegada transcorregut el termini indicat.   
  
Desé. Comunicació d'incidències  
Amb la finalitat d'atendre les possibles comunicacions i resoldre les incidències que puguen plantejar-se en relació amb la prova, els interessats podran dirigir-se a la presidenta o al secretari de la comissió avaluadora a l'efecte de la consideració d'aquestes. La comissió resoldrà en el termini més breu possible.  
  
Onzé. Comissió avaluadora  
1. El règim jurídic aplicable a la comissió avaluadora serà el que s'estableix per als òrgans col·legiats en la secció 3a del capítol I del títol preliminar de la Llei 40/2015, d'1 d'octubre, de règim jurídic del sector públic i en les altres normes que els siguen aplicables. En tot cas, almenys un dels membres de la comissió, o el seu suplent, haurà d'estar present en els llocs on s'efectue l'examen en el dia, hora i lloc convocats. A aquest efecte, s'assegurarà la coordinació entre les tres províncies a través de la persona que ostente la secretaria de la comissió.  
  
2. Sobre la percepció de dietes dels membres de la comissió caldrà ajustar-se al que es disposa en la normativa en vigor.  
3. La persona que ostente la presidència podrà sol·licitar als membres de la comissió avaluadora una declaració expressa de no trobar-se en cap de les causes d'abstenció i recusació previstes en els articles 23 i 24 de la Llei 40/2015. Aquesta declaració haurà de ser també emplenada, si és el cas, pels assessors especialistes i pel personal auxiliar que la comissió incorpore als seus treballs.  
4. Els interessats podran promoure la recusació dels membres de la comissió quan, al seu judici, concórreguen en ells alguna de les causes previstes en la normativa vigent.  
5. Amb anterioritat suficient a la iniciació de les proves, la Direcció General Operativa publicarà en el Diari Oficial de la Generalitat Valenciana la resolució per la qual es nomenen els nous membres de la comissió que hagen de substituir els que hagueren perdut la seua condició per alguna de les causes previstes en aquest apartat.  
6. En tot el no previst en aquestes bases generals, la comissió queda autoritzada per a resoldre qualsevol dubte o circumstància que es puga plantejar i adoptar els acords que garantisquen el bon ordre de la convocatòria.  
7. Si la comissió avaluadora, en qualsevol moment del procés, tinguera coneixement o dubtes fundats que algun dels aspirants incompleix un o diversos dels requisits exigits en la convocatòria, podrà requerir-li els documents acreditatius als efectes que pertoquen. En el cas que no queden acreditats, la comissió, amb audiència prèvia a l'interessat, haurà d'emetre una proposta motivada de la seua exclusió dirigida a la Direcció General Operativa on es comunicarà, així mateix, les inexactituds o falsedats formulades per l'aspirant en la sol·licitud d'admissió a la prova avaluadora. Contra la resolució d'exclusió que s'emeta podrà interposar-se un recurs administratiu en els termes de la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Composició de la comissió avaluadora  
Presidència: Amparo Renau Almela. Subdirectora general d'Espectacles i Establiments Públics.  
Secretaria: Fernando Castellano Martí. Cap del Servei d'Espectacles Públics i Activitats Recreatives.  
Vocals:  
- Begoña Duart Quiles. directora territorial de València de la Conselleria de Justícia, Interior i Administració Pública.  
- Araceli Martínez Márquez. directora territorial d'Alacant de la Conselleria de Justícia, Interior i Administració Pública.  
- Miguel Ángel Guillén Galindo. director territorial de Castelló de la Conselleria de Justícia, Interior i Administració Pública  
- Lluís Orts Ruiz. Cap de la Secció de Coordinació de la Unitat Tècnica del Servei d'Espectacles Públics i Activitats Recreatives.  
  
- Francisco Fornés Úbeda. Metge en cap de Salut Laboral de la Policia Local de l'Ajuntament de València.  
Suplents:  
Presidència: M. Carmen Escrivá Badiola. Secretària tècnica de l'Agència de Seguretat i Resposta a les Emergències.  
Secretaria: Núria Cuenca Marí. Cap del Servei de Seguretat Pública de l'Agència de Seguretat i Resposta a les Emergències.  
Vocals:  
- Mercedes Sepúlveda Martínez. Cap de la Secció d'Espectacles i Activitats Recreatives de la Direcció Territorial a València.  
- Lucía Juan Tena. Direcció Territorial de Castelló de la Conselleria de Justícia, Interior i Administració Pública.  
- Salvador Julián Pellicer. Tècnic de la Unitat Tècnica del Servei d'Establiments Públics i Règim Jurídic.  
- María Luisa Feliú Pérez. Tècnica jurídica del Servei d'Establiments Públics i Règim Jurídic.  
- María del Carmen Fabuel Cervera. Servei d'Espectacles Públics i Activitats Recreatives.  
  
Tretzé. Foto carnet i comunicació dels interessats  
Els aspirants que hagen superat la prova i que, per tant, adquirisquen el dret a la renovació de l'acreditació, hauran d'aportar una foto grandària carnet actualitzada en el termini d'un mes des de la publicació en el Diari Oficial de la Generalitat Valenciana de la resolució on es faça pública el llistat d'aprovats. El lloc de presentació de la foto seran les dependències de la Direcció General Operativa a Alacant, Castelló de la Plana i València.  
En el supòsit de la no-presentació, l'acreditació s'expedirà amb la foto anterior.  
Així mateix, l'aspirant aprovat haurà de comunicar a la de la Direcció General Operativa la manera que desitge per a rebre l'acreditació (bé enviament per correu bé per recollida presencial).  
  
València, 7 d'octubre de 2021.- El director general d'Operativa: Ángel Paredes Mazón.